„ Ástand vegarins hér á Fellsströnd er alveg skelfilegt og hefur ástand hans og annarra vega hér á svæðinu skapað gríðarlega neikvæðni hjá viðskiptavinum okkar í sumar , “ segir Guðmundur Halldórsson eigandi Sveitasetursins í Vogi á Fellsströnd í Dölum , um ástand vega í sýslunni . Skessuhorn fjallaði í síðustu viku um ástand Þverárhlíðarvegar í Borgarfirði , sem hefur verið án nægjanlegs viðtals um langa hríð og óánægju íbúa vegna þess . En Þverhlíðingar eru hvergi nærri einir um óánægju vegna ástands vega . Talsverðrar óánægju hefur m.a. gætt meðal íbúa á Fellsströnd með ástand Klofningsvegar í sumar , en vegurinn er malarvegur líkt og svo margir tengi - og stofnvegir í Dölum . „ Óteljandi dekk hafa sprungið á bílum um veginn hér í sumar , meira að segja jeppadekk , svo slæmt er ástandið , “ bætir Guðmundur við . Ítarlega er fjallað um óviðunandi ástand vega í Dölum í Skessuhorni sem kom út í dag . Í síðustu viku var fjallað um veginn um Þverárhlíð í Borgarfirði , en ástand þess vegar er svipað og á Fellsströndinni .